Nicușor Dan anunță că Primăria 
Capitalei nu mai are niciun leu în 
conturi 

Municipiul București se confruntă cu un impas bugetar, cu 
salariile angajaţilor plătite, dar nu și impozitele pe salarii. 
Grupul PNL a votat de trei ori împotriva bugetului, invocând 
nemulțumirea că cele trei miliarde de lei destinate subvenţiilor 
pentru transportul în comun și energia termică nu au fost 
alocate. 


Grupurile USR și PMP susţin bugetul propus de primarul 
Nicușor Dan și acuză PNL și PSD că au blocat intenţionat 
bugetul orașului. 


Primăria Capitalei estimează că în 2024 va ajunge la un un 
buget de 10,6 miliarde de lei, cu subvenţii pentru STB și 
încălzire însumând aproximativ două miliarde de lei. 
Cheltuielile de investiţii strict ale municipalităţii, fără 


subordonați, sunt de 1,5 miliarde de lei. Cele 1,5 miliarde de lei 
sunt alocate în mare parte pentru modernizarea reţelei de 
încălzire, modernizarea transportului public, finalizarea staţiei 
de epurare Glina și reabilitarea colectoarelor principale, 
modernizarea liniilor de tramvai și continuarea lucrărilor la 
Prelungirea Ghencea. 


Până în momentul de faţă alocările au fost doar pe hârtie . 


